**โครงการ : อนุรักษ์สิ่งแวดล้อม “รักษ์ป่าต้นน้ำลำแชะ”**

**หลักการและเหตุผล**

สำนักงานคณะกรรมการการศึกษาขั้นพื้นฐาน(สพฐ.) ได้กำหนดมาตรฐานการศึกษา โดยได้ระบุว่า

ผู้เรียนต้องมีจิตสำนึกในการอนุรักษ์และพัฒนาสิ่งแวดล้อม รู้คุณค่าของสิ่งแวดล้อมและตระหนักถึงผลกระทบที่เกิดจากการเปลี่ยนแปลงสิ่งแวดล้อม เข้าร่วมหรือมีส่วนร่วมกิจกรรม/โครงการอนุรักษ์และพัฒนาสิ่งแวดล้อม โรงเรียนบ้านมาบกราดเป็นโรงเรียนที่มีพื้นที่ติดต่อกับเขตการจัดการอุทยานแห่งชาติทับลานที่ ๓ (คลองน้ำมัน) และเขตติดต่อกับโครงการส่งน้ำและบำรุงรักษาเขื่อนลำแชะ ซึ่งเป็นพื้นที่ที่มีทรัพยากรธรรมชาติและสิ่งแวดล้อมที่อุดมสมบูรณ์ ทางโรงเรียนจึงมีโครงการอนุรักษ์สิ่งแวดล้อม “รักษ์ป่าต้นน้ำลำแชะ” เพื่อให้นักเรียนมีจิตสำนึก รู้คุณค่าของสิ่งแวดล้อมและตระหนักถึงผลกระทบที่เกิดจากการเปลี่ยนแปลงสิ่งแวดล้อมซึ่งเป็นทรัพยากรที่มีอยู่ในชุมชน

**วัตถุประสงค์**

๑.เพื่อให้นักเรียนมีจิตสำนึกในการอนุรักษ์และพัฒนาสิ่งแวดล้อม

๒.เพื่อให้นักเรียนรู้คุณค่าของสิ่งแวดล้อม

๓.เพื่อให้นักเรียนตระหนักถึงผลกระทบที่เกิดจากการเปลี่ยนแปลงสิ่งแวดล้อม

**เป้าหมาย**

**ด้านปริมาณ**

๑.นักเรียนร้อยละ ๙๕ เข้าร่วมหรือมีส่วนร่วมกิจกรรม/โครงการอนุรักษ์และพัฒนาสิ่งแวดล้อม

**ด้านคุณภาพ**

๑.นักเรียนมีจิตสำนึกในการอนุรักษ์และพัฒนาสิ่งแวดล้อม รู้คุณค่าของสิ่งแวดล้อมและตระหนักถึงผลกระทบที่เกิดจากการเปลี่ยนแปลงสิ่งแวดล้อม

**ความหมายและขอบข่าย**

โครงการอนุรักษ์สิ่งแวดล้อม “รักษ์ป่าต้นน้ำละแชะ”เป็นโครงการที่ส่งเสริมให้นักเรียนมีจิตสำนึก รู้คุณค่าของสิ่งแวดล้อมและตระหนักถึงผลการทบที่เกิดขากการเปลี่ยนแปลงสิ่งแวดล้อม ขอบข่ายของโครงการเป็นการจัดกิจกรรมฝึกอบรมให้ความรู้เกี่ยวกับสิ่งแวดล้อมและให้นักเรียนมีส่วนร่วมในการอนุรักษ์ทรัพยากรธรรมชาติและสิ่งแวดล้อมในชุมชน

**วิธีและขั้นตอนการดำเนินงาน**

**วิธีการและขั้นตอน**

๑.ประชุมครู วิทยากรภายนอกเพื่อวางแผนและกำหนดกิจกรรม

๒.ดำเนินการจัดกิจกรรมตามแผนงาน

๓.วัดและประเมินผลการจัดกิจกรรมและโครงการ

๔.นำผลการประเมินการจัดกิจกรรมมาวิเคราะห์เพื่อปรับปรุงพัฒนากิจกรรม

**กิจกรรม/ระยะเวลา**

|  |  |  |
| --- | --- | --- |
| **ระยะเวลา** | **กิจกรรม** | **ผู้รับผิดชอบ** |
| พ.ค. ๒๕๖๑ | ประชุมครู วิทยากรภายนอกเพื่อวางแผนและกำหนดโครงการ | คณะครู,วิทยากรภายนอก |
| มิ.ย.๒๕๖๑ - ก.พ.๒๕๖๒ | ดำเนินการจัดกิจกรรมตามแผนงาน | คณะครู,วิทยากร,นักเรียน |
| มี.ค.๒๕๖๒ | ประเมินผลการจัดกิจกรรมและโครงการ | นางสาวสุรีทิพย์ สินปรุ |
| มี.ค.๒๕๖๒ | นำผลการประเมินการจัดกิจกรรมมาวิเคราะห์เพื่อปรับปรุงพัฒนาโครงการ | นางสาวสุรีทิพย์ สินปรุ |

**ผู้เข้าร่วมโครงการ**

๑.คณะครูโรงเรียนบ้านมาบกราด

๒.วิทยากรภายนอก

๓.นักเรียนโรงเรียนบ้านมาบกราด

**งบประมาณ** จำนวน ๕,๐๐๐ บาท

**การประเมินผล**

|  |  |  |
| --- | --- | --- |
| **ตัวชี้วัด** | **วิธีการประเมิน** | **เครื่องมือที่ใช้** |
| ๑.นักเรียนมีจิตสำนึกในการอนุรักษ์และพัฒนาสิ่งแวดล้อม รู้คุณค่าของสิ่งแวดล้อมและตระหนักถึงผลกระทบที่เกิดจากการเปลี่ยนแปลงสิ่งแวดล้อม  ๒.นักเรียนเข้าร่วมหรือมีส่วนร่วมกิจกรรม/โครงการอนุรักษ์และพัฒนาสิ่งแวดล้อม | ๑.การสอบถาม  ๒.การสังเกต  ๓.การสัมภาษณ์ | ๑.แบบสอบถาม  ๒.แบบประเมินโครงการ |

**ผลที่คาดว่าจะได้รับ**

๑.นักเรียนร้อยละ ๙๕ เข้าร่วมหรือมีส่วนร่วมกิจกรรม/โครงการอนุรักษ์และพัฒนาสิ่งแวดล้อม

๒.นักเรียนมีจิตสำนึกในการอนุรักษ์และพัฒนาสิ่งแวดล้อม รู้คุณค่าของสิ่งแวดล้อมและตระหนักถึงผลกระทบที่เกิดจากการเปลี่ยนแปลงสิ่งแวดล้อม

ลงชื่อ...................................................ผู้เสนอโครงการ

(นางสาวสุรีทิพย์ สินปรุ)